
CONSILIUL LOCAL AL MUNICIPIULUI


     S I G H I Ş O A R A

H O T Ă R Â R E A   NR. 211





                    din 22 decembrie 2011

        privind prelungirea  unor contracte de închiriere

Consiliul Local al Municipiului Sighişoara;

Având în vedere expunerea de motive a Primarului municipiului cu propunerea de prelungire a unor contracte de închiriere;

Având în vedere cererile adresate Primăriei Municipiului Sighişoara de către beneficiarii unor contracte de închiriere, având ca obiect terenuri aferente locuinţelor cumpărate în baza Legii nr.112/1995, terenuri limitrofe locuinţelor, terenuri agricole, terenuri ocupate de construcţii – garaje auto sau magazie, scări acces, balcoane şi respectiv, un spaţiu cu altă destinaţie decât locuinţă -birou, prin care aceştia solicită prelungirea acestor contracte, al căror termen a expirat la data de 30.11.2011 sau va expira la 31.12.2011;

Având în vedere clauza din contractele de închiriere, al căror termen a expirat la data de 30.11.2011 sau va expira la 31.12.2011, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere că prin prelungirea contractelor de închiriere, nu sunt afectate planurile de sistematizare şi că bunurile închiriate nu fac obiectul Legii nr. 10/2001 republicată, cu modificările şi completările  ulterioare şi al Legii nr. 247/2005;

Având în vedere prevederile art. 555 – 566, art.  858 - 865 şi art. 1777 – 1823 din Legea nr. 287/2009 privind Codul civil, republicat;
Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că prin prelungirea contractelor de închiriere se aduc venituri suplimentare la bugetul local;
Având în vedere Raportul de specialitate comun al Arhitectului Sef si Direcţiei Administrarea Patrimoniului,  prin care se propune aprobarea prelungirii contractelor de închiriere,  îndeplinindu-se prevederile legale;

Având în vedere avizele favorabile ale tuturor comisiilor pe domenii de specialitate;

În baza art. 36 (2) lit. „c” şi (5) lit. „a” şi „b”, art. 45 (3), art. 115 (1) lit. „b’’ şi 123 (1) din Legea nr. 215/2001, Legea Administraţiei Publice Locale, republicată, cu modificările şi completările ulterioare;

     H O T Ă R Ă Ş T E:

Art.1. Se aprobă prelungirea contractelor de închiriere având ca obiect terenurile aferente locuinţelor cumpărate în baza Legii nr.112/1995, al căror termen expiră la data de 31.12.2011, conform tabelului nominal – anexa nr. 1 la prezenta.
Chiria este cea stabilită prin contractele de inchiriere şi va fi indexată cu indicele de inflaţie anual.

Perioada pentru care se aprobă prelungirea contractelor de închiriere este de 5 (cinci) ani.

Prelungirea contractelor de închiriere se va face prin act adiţional.
Art.2. Se aprobă prelungirea contractelor de închiriere având ca obiect terenurile ocupate de construcţii – garaje sau magazie, al căror termen expiră la data de 31.12.2011, conform tabelului nominal - anexa nr. 2  la prezenta.
Începând cu data de 01.01.2012, chiria va fi de minim 10,00 lei/mp./an, stabilită în baza art. 2 din anexa nr. 8 la Hotărârea Consiliului Local nr. 89/26.05.2011 şi se va indexa cu indicele de inflaţie anual.
Perioada pentru care se aprobă prelungirea contractelor de închiriere este de 5 (cinci) ani.

Modificarea şi completarea contractelor de închiriere se va face prin act adiţional.

Art.3. Se aprobă prelungirea contractelor de închiriere având ca obiect terenuri agricole, al căror termen a expirat la data de 30.11.2011 sau expiră la data de 31.12.2011, conform tabelului nominal – anexa nr. 3 la  prezenta.
Chiria este cea stabilită prin contractele de închiriere şi va fi indexată cu indicele de inflaţie anual.

Perioada pentru care se aprobă prelungirea contractelor de închiriere este de 5 (cinci) ani.

Prelungirea contractelor de închiriere se va face prin act adiţional.
Art.4. Se aprobă prelungirea contractelor de închiriere având ca obiect terenuri limitrofe locuinţelor, al căror termen a expirat la data de 30.11.2011 sau expiră la data de 31.12.2011, conform tabelului nominal – anexa nr. 4 la  prezenta.
Chiria este cea stabilită prin contractele de închiriere şi va fi indexată cu indicele de inflaţie anual.

Perioada pentru care se aprobă prelungirea contractelor de închiriere este de 1 (un) an.

Prelungirea contractelor de închiriere se va face prin act adiţional.
Art.5. Se aprobă prelungirea contractelor de închiriere având ca obiect terenurile ocupate de construcţii – scări acces, al căror termen expiră la data de 31.12.2011, conform tabelului nominal – anexa nr. 5 la prezenta.
Chiria este cea stabilită prin contractele de închiriere şi va fi indexată cu indicele de inflaţie anual.

Perioada pentru care se aprobă prelungirea contractelor de închiriere este de 5 (cinci) ani.

Prelungirea contractelor de închiriere se va face prin act adiţional.
Art.6.  Se aprobă prelungirea contractelor de închiriere având ca obiect terenurile ocupate de construcţii – balcoane, al căror termen expiră la data de 31.12.2011, conform tabelului nominal – anexa nr. 6 la prezenta.
Începând cu data de 01.01.2012, chiria va fi de minim 12,00 lei/mp./an, stabilită în baza art. 1, lit. c)  din anexa nr. 8 la Hotărârea Consiliului Local nr. 89/26.05.2011 şi se va indexa cu indicele de inflaţie anual .
Perioada pentru care se aprobă prelungirea contractelor de închiriere este de 5 (cinci) ani.

Modificarea şi completarea contractelor de închiriere se va face prin act adiţional.
Art.7. Se aprobă prelungirea contractului de închiriere nr. 814/2007, încheiat cu Casa Judeţeană de Pensii, având ca obiect spaţiul cu altă destinaţie decât locuinţă - birou, situat în str. Hermann Oberth, nr. 15, în suprafaţă de 12,16 mp., al cărui termen expiră la data de 31.12.2011.

Chiria este cea stabilită prin contractul de închiriere şi va fi indexată cu indicele de inflaţie anual.

Perioada pentru care se aprobă prelungirea contractului de închiriere este de 1 (un) an.

Prelungirea contractului de închiriere se va face prin act adiţional.
Art.8. Primarul municipiului, Direcţia Administrarea Patrimoniului, Direcţia Economică şi Arhitectul Şef  se încredinţează cu ducerea la îndeplinire a prezentei.

PRESEDINTE DE SEDINTA, 






Daniela Muşunoi









Contrasemneaza:






             


p.Secretarul municipiului,










Cristina Bîrsan

(Prezenta hotărâre s-a adoptat cu unanimitate de voturi )

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia administrarea patrimoniului ;

1 ex. Arhitect şef;

1 ex. Direcţia economică

10 ex.CB/FM

